Kap 3:

**Ruossamátkkošteaddjit fallehit ja goddet muslimaid Jerusalemas jagi 1099 m.m.á.**

Islam lei ođđa osku maid profehta Muhammed lei vuođđodan 600-logus m.m.á. Islam lei vuolgán dalá Turkas ja lei gaskkaáiggis leavvan gitta Jerusalemii. Muslimat ja risttalaččat deaivvadedje máŋgii bassi gávpogis, Jerusalemas. Doppe sii gávppašedje, rohkadalle ja osko iežaset vugiid mielde. Muhtin beaivve ledje muslimat suhttan ja godde risttalaččaid geat ledje boahtán Jerusalemii. Muslimat oaivvildedje ahte Jerusalem lei duššefal sin bassi gávpot.

Páva suhtai garrasit go gulai mii lei dáhpáhuvvan. Son ávžžuhii risttalaččaid searvat ruossamátkái. Son lohpidii buot mátkkošteaddjiide ahte sii galge beassat njuolga albmái jos dušše ja jábme ruossmátkkoštettiin. Ruossamátkkošteaddjit galge heasttaiguin riidet gitta Palestiinai ja Bassi Jerusalemii ja váldit gávpoga, ja gohčodit dan risttalaš gávpogin. Doppe sii galge goddit buot olbmuid geat eai lean risttalaččat. Páva balai ahte islamosku galggai šaddat menddo gievra ja leavvat miehtá máilmmi. Miehtá gaskaáiggi ledje ollu ruossamátkkit Jerusalemgávpogii, ja maiddái eará báikkiide ja gávpogiidda gos islam ja eará oskkut levve.